Derek Princei teenistus
Jumala aare-jumalakartus
II osa
Ma pole alati olnud abikaasana edukas, olen palju läbi kukkunud.
Kuid võin öelda ühte asja:
mu esimene abikaasa oli taanlanna ja väga otsekohese ütlemisega.
Ta ütles, et ainus asi, mis on sind ustavana hoidnud, on jumalakartus!
Mõtlesin, et see lause polegi nii hull, kui see kõlab.
Sest jumalakartus ju hoidis mind!
Vennad-õed, oleme realistlikud, abielus tuleb kiusatusi ette.
On vähe mehi, kes ei tunne vahest kiusatust oma abielutõotus murda.
Mis sind siis tagasi hoiab?
Ütlen, mis mind tagasi hoidis - jumalakartus.
Jumalakartus on puhas, see püsib igavesti.
See on puhastav ja pühitsev.
Lähme edasi. Õpetussõnad 10:27 Mida edasi liigume, seda põnevamaks
läheb. Loodan, et jutluse lõppedes olen saavutanud ühe eesmärgi,
et anda teile igatsus teada rohkem jumalakartusest.
Õpetussõnad 10:27
"Issanda kartus jätkab elupäevi, aga õelate aastaid lühendatakse."
Kuula seda! Kui su elus on jumala- kartus, elad kauem, kui elaksid
ilma jumalakartuseta! Siin ei öelda, kui kaua elad, kuid on öeldud, et
elad kauem.
Olen elanud juba pika elu, kuid vajan veel aastaid, sest mu
ülesanne maa peal pole veel saavutatud. Arendan elus
jumalakartust suure ettevaatuse, hoolega, sest see pikendab
elupäevi! Kes ütleks sellisest pakkumisest ära? Vaid sellised,
kes on apsoluutselt ebausklikud või täielikult ignorantsed.
Sa ei saa endale lubada elu ilma jumalakartuseta!
Õp 14:26 on üks kõige imelisemaid lauseid Piiblis, kuid arvatavasti ei
teadnud sa isegi selle olemasolust. Miks? Sest sa ei uuri Jumala Sõna!
Jumalakartuses on suur enesekindlus!
See ei tee sind tagasihoidlikuks, see ei tee sind nõrgaks.
See annab sulle jõudu!
Jumalakartuses olles ei pea sa kartma midagi muud!
See on abinõu kõigi teiste ebapühade hirmude vastu!
Usun, et nüüd tuleb mu lemmiksalm, tahan sinu käest küsida, kuidas sa
sellist lubadust saad eirata? Õpetussõnad 19:23
"Issanda kartus on eluks: siis võib magada rahulikult,
ilma et õnnetus tabaks. "
Kallid vennad-õed, kuidas te saate sellist lubadust eirata?
Te olete ju arust ära!
"Jumalakartus viib eluni, see, kes on jumalakartlik,
püsib rahuloulus ja õnnetus teda ei külasta."
Nii palju kui minust sõltub, on see salm lubaduseks! Tahan seda!
Ma peaaegu et ei suuda uskuda, et Jumal annab sellise lubaduse
inimestele vaid ühel tingimusel. Jumalakartuse tingimusel!
Õpetussõnad 14: 27
"Issanda kartus on eluallikas surmapaeltest pääsemiseks."
Õpetussõnad 22:4
"Alandlikkuse ja Issanda kartuse tasu on rikkus, au ja elu."
Jumalakartus ei sobi kokku uhku- sega, seda ei saa uhkusega segada.
Jumalakartus ise on abinõu igasuguse uhkuse vastu.
Alandlikkuse ja Issanda kartuse tasu on rikkus, au ja elu.
Ma ei taha ülbe tunduda, kuid minu kogemus tõestab seda salmi.
Võin öelda, et see on tõsi. See on Derek Princei elus tõsi.
Mitte seetõttu, et seda vääriksin, vaid kuna olen täitnud tingmused.
Mul on ajalooregister, olen teeninud Jumalat 58 aastat.
Jumal on andnud rikkusi - vaimseid ja ka osasid materiaalseid.
Minust sai nelipühilane ajal, mil keegi ei arvanud neil raha olevat.
Kui mu esimene abikaasa ja mina abiellusime, siis ei arvanud iial,
et saame endale auto. Olla neli- pühilane, tähendas olla vaene.
Nii see tol ajal oli. Samuti tähendas see mitte haritud olla.
Kui tulin Lähis-Idast ja püüdsin end teha Inglismaa nelipühilastega
tuttavaks, Jumal neid õnnistagu, siis kui nad kuulsid, et olen olnud
Kings Collegei nõukogus, ei suutnud nad uskuda, et olen usklik.
Ma ei liialda. Pidin nelipühilastega tükk aega koos olema, neid veenma,
et räägin võõrastes keeltes! Sellest hoolimata, et olin
Cambridgei ülikooli nõukogus ja Eateni ülikooli teadlane,
räägin võõrastes keeltes. Täpselt samamoodi nagu sina!
Praegu tundub, et asjad on muutunud vastupidiseks.
Arvan, et oleme liiga mures, et saada rikkaks. Mõned meist.
Usun, et mina mitte.
Ma arvan, et Jumal on selle otsustajaks, mitte mina.
Tahan anda pilte jumalakartusest mõnede Jumala inimeste eludes.
Psalmid 2:11
"Teenige Issandat kartusega ja ilutsege värisemisega!"
Salm ei ole loogiline tavamõtlemise jaoks. Kuidas võid olla hirmul ja
samal ajal rõõmus? Aga see on vaimne kombinatsioon.
Need kaks kuuluvad kokku- jumalakartus ja värisemine.
Rõõmutsemine ja värisemine.
Uues Testamendis, Apostlite tegude 9.peatükis,
algkoguduse kirjeldustes.
Apostlite teod 9:31
"Nüüd oli kogudusel tervel Juuda-, Galilea- ja Samaariamaal rahu
end üles ehitada ja käia Issanda kartuses,
ja see üha kasvas Püha Vaimu julgustusel."
Lihalik mõtlemine ei saa aru. Kuidas need saavad kokku kuuluda?
Kuid nad kuuluvad kokku ja neid ei tohiks üksteisest eraldada.
Selle tulemusena kogudus kasvas ja neid ehitati üles.
Teiste sõndaega on see võti koguduse kasvuks!
Jumalakartus ja Püha Vaimu lohutus.
Väike lihalik mõistus tahab teada: "Kuidas saan kokku segada kartust
ja lohutust?" Sina ei saagi, aga Jumal saab! Ja Ta teeb seda!
Kirjutasin hiljuti "Abikaasad ja isad", nii et tean neid asju oma
kogemusest. Tahan öelda, et on asju, millele naised hakkavad vastu.
Ja üks neist okukordadest on see, kui naisel KÄSITAKSE alistuda.
Ma ei süüdista naisi!
Sest sel juhul on see käsk rebitud kontekstist välja.
Tahan lugeda kahte salmi Ef 5. Minu Piiblis on need kaks salmi
eraldatud vahepealkirjaga. Seda on teinud Piibli toimetajad.
Ideeliselt on need kaks salmi üksteisest eraldatud. Räägitakse
Pühas Vaimus käimisest. Ef 5:21-22
"Alistuge üksteisele Kristuse kar- tuses." Nii et kõigil kristlastel
peaks olema kaaskristlaste suhtes allaheitlik käitumine!
Alles siis räägitakse naiste alistumisest oma meestele.
Kuid kiskudes selle salmi kontekstist välja jätab mulje,
justkui peaksid naised olema need, kes alati kõigile alistuvad.
Kuid just selliselt esitatakse seda salmi sageli naistele.
Õpetajad, kes seda salmi nais- tele õpetavad, peaksid ka ise
alistuma ja käima jumalakartuses.
Minul naistega probleeme pole ega ole kunagi olnud.
Olen abielus olnud 50 aastat. 30 aastat esimese naisega ja 20
aastat teise naisega. Mõlemad on praegu Jumala juures. Ootan
põnevusega, et saaksin nendega taevas kokku. Kuid enne kui
taevasse lähen, on mul veel natuke tööd vaja teha. Kuid mul on olnud
kaks edukat ja õnnelikku abielu.
Ja olen nüüd suguvõsavanem perele, kus on juba 150 liiget! Mõni ütleb,
et mul on nii palju lapsi, et see- tõttu ei saa Jumalat teenida!
See on rumal jutt!
Mõned ütlevad: "Olen päästetud, ega vaja jumalakartust!" Siis vajad
jumalakartust just kõige enam! Näitan sulle, miks. 1 Pt 1:15-19
Pidage meeles, et siin antakse lunastatud kristlastele õpetust.
"saage pühaks kogu käitumisega," Mitte osalise, vaid kogu käitumisega!
"nii nagu on püha see, kes teid on kutsunud; sest kirjutatud on: "Olge
pühad, sest mina olen püha!"
Kui te hüüate Isaks teda, kes mõistab erapooletult kohut igaühe
tegude järgi, siis elage kartuses oma majalisepõlv!"
Kellele see on kirjutatud? Inimes- tele, kes on saanud Jeesuse veres
lunastatud! Mis siin öeldi? Et elak- sime oma majalisepäevad kartuses!
Miks? "teid pole lunastatud kaduvate asjadega, hõbeda või
kullaga teie tühisest esiisadelt päritud eluviisist, vaid Kristuse
kui laitmatu ja puhta Talle kalli verega." See fakt, et Jumal maksis
Jeesuse verega lunastuse, Kõige kallihinnalisemal viisil kogu uni-
versumis, on põhjuseks, miks peak- sime alati käima jumalakartuses!
Kartuses, et kuidagi reedame Oma Lunastaja või et kuidagi
alandame oma päästmise hinda millegi odava ja tühisega.
See ongi pühendunud kristlase tähiseks.
Kristlase märgiks, kes mõistab, mida tema lunastus Jumalale maksis.
Vennad ja õed, mina olen ärevil, et ühelgi juhul mitte teha midagi, mis
vähendaks Jeesuse Kristuse vere hinda.
Tema maksis minu eest Oma kalli verega! Ma ei taha seda kuidagi
odavdada ega käituda nii, nagu see polekski Jumala ülim ohver.
Kui Jumal oli nõus nii palju minu eest ohverdama, siis kuidas võin
elada lihalikku, endale meelepärast egoistlikku elu? Kuidas võin olla
rohkem huvitatud sellest, mida ta- han, kui sellest, mida Jumal tahab?
Ma ei ütle seda, et sind solvata, kuid üks kohutavamaid asju see,
et Kristus maksis minu eest Oma surmaga! Kõige hinnalisema Pojaga
kogu universumis! Ma ei väärinud seda ja samamoodi olid seda sina!
Kuid kui Jumal maksis sellise hinna sinu eest, siis kuidas võid
käituda nii, nagu oleksid odav?
Kuidas võid käituda nii, nagu lunastus poleks Jumalale
läinud maksma kõige kallima, mis Tal oli?
Juba meie lunastuse fakt on väljakutseks meie pääsemisele.
Lõpuks, ja kui ütlen "lõpuks", nagu jutlustaja Ed Cole,
siis te peate minu kontekstist aru saama. Arvan, et järgmine lause
on tõesti viimane lause täna, kuid ma ei saa seda garanteerida.
Ma tahan lugeda lühidalt Õpetusssõnade 2. peatükist.
Õpetussõnad 2:1-5
Niimoodi saab ellu jumalakartust. Ma ei taha teid täna jätta mõtlema,
et räägin millestki väga olulisest, mida kätte ei saa, sest siin salmis
on sellele lahendus! Õp 2:1-5.
Need salmid algavad sõnaga "kui", ehk siin on tingimused, mida täita.
"Mu poeg! Kui sa mu sõnad võtad ja mu käsud enesele talletad,
lased oma kõrva tarkust tähele panna, pöörad südame arukuse poole,
jah, kui sa mõistuse appi kutsud, tood hääle kuuldavale arukuse heaks,
kui seda otsid nagu hõbedat ja püüad leida nagu peidetud varandust,
siis sa mõistad Issanda kartust ja leiad Jumala tunnetuse."
"Siis" tuleb peale sõna "kui"! Millised on siis need tingimused?
"Kui sa mu sõnad võtad ja mu käsud enesele talletad,"
See tähendab, et võtame Jumala Sõna vastu austusega.
Alandliku suhtumise ja sõnakuule- likkusega. Võttes Jumala Sõna vastu
kui kõige hinnalisemat asja elus! Väärtustades seda.
Heebrea keeles sõna "väärtustama " tähendab midagi salajasse varuma.
Sest see on kõige väärtuslikum asi, mis sul on.
Nii et tingimus number 1 on Jumala Sõna vastu võtmine.
Tingimus number 2:
"lased oma kõrva tarkust tähele panna, pöörad südame arukuse poole,"
Huvitav fakt. Inimene ei saa kõrva teritada ilma pead langetamata!
Su kõrv ei saa liikuda peast sõltu- matult. Kui tahad paremini kuulda,
siis mida selleks teed?
Sa kallutad oma pead.
Sa muutud alistunuks ja ka õpetatavaks.
Kui olin õpetajate õpetaja Keenias Aafrikas kunagi ammu, see
olukord on võibolla muutunud, kuid kui õpilane tuli avatud õpikuga
õpetaja juurde, kummardas. Mida see kehahoiak ütles? Sina oled
õpetaja ja mina olen õpilane! Meie peaksime samamoodi tulema Jumala
juurde. Sina Jumal oled Õpetaja, mina olen õpilane! Võtan Su sõna
vastu, ma ei vaidle Su sõnadega, ega püüa neid olematuks väidelda.
Ma ei vabanda Su Sõna välja kui aegunud ja mittekaasaaegset.
Sest jumalakartus püsib igavesti, see ei aegu mitte kunagi!
Salm 3 "kui sa mõistuse appi kutsud, tood hääle kuuldavale
arukuse heaks," See on palve!
Kirglik palve, mis hüüab Jumala poole, et leida arusaamist ja
sa tõstad selleks palves oma hääle.
Salm 4. "kui sa seda otsid nagu hõbedat, püüad leida nagu peidetud
varandust," See on üks otsimine! Jumal ei pane kõike kohe avalikkuse
ette. See salm, mida tsiteerisin Jesaja 33:6 "Issanda kartus on
Siioni rikkus." Sa võid seda kohta Piiblis palju kordi lugeda, teadmata,
et ka see salm seal eksisteerib. Jumal ei pane Oma kalliskive keset
maanteed, et ükskõik, kes seal jalutab, vääriskivid leiab! Vaid Ta
paneb kalliskivid paikadesse, kust neid tuleb haarata ja kobada! Olgu.
Nüüd läheneme lõpule. "siis sa mõistad Issanda kartust!"
See pole lihtne asi. See pole midagi odavat.
See pole midagi lihtsustatud.
Ülbe mees ütleb: "Ma ei vaja seda, olen kaval!"
Kui olin Cambridgei Ülikoolis õppimas, siis meil oli komme
naerda usklike inimeste üle.
Tsiteerisime Longfellowi luuletust: "Ole hea, armas neid,
ja las su tahe olla kaval!"
Naersime inimeste üle, mõeldes: "Usklikud võivad olla head,
kuid meie oleme kavalad!" Tead? Olen kohanud rohkem kavalaid kui
häid inimesi oma elus! Palju kergem on olla kaval kui hea!
"siis sa mõistad Issanda kartust ja leiad Jumala tunnetuse."
Jumala tunnetust ei saa kunagi jumalakartusest eraldada!
Mäletad, kuidas Jesaja 11. peatükis on kirjas "Jumalakartus paneb
inimese kiirelt mõistma?"
Ja "rõõmustub Issanda tunnetusest."
Sa ei saa jumalatunnetust jumalakartusest eraldada!
Sinu elus ei saa jumalatunnetust olla rohkem kui jumalakartust.
Ma ei räägi paganlikust või inimesi piinavast, religioossest hirmust,
mis on inimeste arvamuse järgi loodud. Räägin kartusest, mida
vaid Püha Vaim saab õpetada.
"Tulge, lapsed ja kuulake mind, õpetan teile jumalakartust!"
Õnnistatud olgu Ta Imeline nimi! Et Ta on nõus meid õpetama!
Olen kogu aeg eriliselt hämmastunud Jumala armust. Olen olnud kristlane
58 aastat, olen palju rohkem Jumala armust hämmastunud kui siis, kui
sain päästetud. Olen avastanud palju valdkondi, millega Jumal minus pidi
tegelema. Kui mina oleksin Jumal, siis ma poleks ennast edasi viinud!
Aga Tema viis! Ja Ta on ka sind edasi viinud!
Kui oleksid Jumal, siis oleksid ka enda suhtes vist loobunud!
Ta on võrratu! Ohh kui armuline Ta on! Tead sõna "heldus" (grace)?
Oleme seda valesti tõlgendanud. See on Jumala ärateenimatu soosing.
Ta armastus ja kaastunne, mille saamiseks me pole teinud midagi!
Tegelikult oleme teinud kõik, et Jumala heldust mitte väärida!
Sa ei saa heldust ära teenida! Kõik, mida saad ära teenida, ei saa
olla Jumala heldus. On vaid üks viis, kuidas seda heldust vastu
võtta. Usu kaudu! Lõpeta selle teenimine! Kõik religioossed
arvavad, et peavad midagi välja teenima. On ka asju, mida peab
välja teenima. Kuid mitte Jumala heldust! Heldust saab tasuta!
Võta see usu kaudu vastu. Nii.
Soovitan neid sõnu teile, usun, et võin seda öelda puhtast südamest.
Mu naine Rutt ja mina oleme neid viite salmi mitmeid kordi
uuesti ja uuesti pähe õppinud.
"Mu poeg! Kui sa mu sõnad vastu võtad, mu käsud enesele talletad,"
See on 1. tingimus! 2. tingimus: "lased oma kõrva tarkust tähele
panna, pöörad südame arukuse poole, kui sa mõistuse appi kutsud, tood
hääle kuuldavale arukuse heaks," Kirglik südamest tulnud palve! 3.
tingimus. "kui sa seda otsid nagu hõbedat, püüad leida nagu peidetud
varandust," See on 4, tingimus. Usin ja motiveeritud otsimine!
"siis sa mõistad Issanda kartust ja leiad Jumala tunnetuse."
Kui kallis ja kui imeline!
Ma olen jõudnud oma sõnumi lõpuni, kuid oleks vale jätta
teid vaid selle sõnumi juurde.
Tahan, et mõtleksite paar hetke selle üle, millest rääkisin.
Ja siis ma tahan, et te kaaluksite, kas Jumalat paluda,
et ta annaks teie ellu jumalakartuse!
Jumal ei tee seda teie tahte vastaselt.
Ja Ta ei ähvarda sind!
Vaid Ta pakub, pead vastu võtma! Võibolla oled siin ja oled siiras
kristlane, olen selles kindel, et oled siiras. Kuid jumalakartust on
su elus küllaltki vähe. Ja seetõttu, on su elus vähe pühadust.
Jumalakartust ei saa pühadusest eraldada ega ka mitte vastupidi.
Kuula, mul on suur perekond, tänu Jumalale, et enamus neist käib
koos Jumalaga. See on imeline. Tänan Jumalat selle eest alati.
Kuid ütlen seda: on kerge võtta Jumalat iseenesestmõistetavana.
Enamik minu lastest on tundnud Jumalat lapsest saati.
Nad on Jumalaga koos käinud.
Kuid iga inimese elus võib tulla aeg, mil sa võtad
teatud asju enesestmõistetavalt.
Kuid seda õigust sul pole, et võtta elu iseenesestmõistetavalt.
Siin ma olen, ma olen teinud oma parima.
Kui sa tunned, et Jumal on sind täna üles äratanud osa
saama jumalakartusest, mis on puhas ja püsib igavesti,
mis pikendab su elupäevi, siis ma soovitan, et sa hetke pärast,
ära praegu tee midagi, vaid et kinnitada minu õpetatut,
kui juba käid jumalakartuses, siis ära tee seda! Tänu Jumalale
sinu eest! Kuid kui pead tunnistama: "Issand, ma olen elanud kiriku
standardite järgi, käin kirikus ja kuulan jutlust ja annan raha
korjanduskarpi, kuid sellisest jumalakartusest pole ma
kirikus küll midagi kuulnud."
Kas see on tõsi?
Enamikes kogudustes küll. Ma ei kritiseeri siin kogudusi.
Usun kirglikult kogudusse kuulumisse või liikmeks olemisse.
Ma pole leidnud ühtegi täiuslikku kogudust või kirikut. Ma ei saaks
täiuslikku kogudusse minna, sest kui sinna läheksin, poleks see
enam täiuslik. Kuid nii oma esimese kui ka teise naisega me võtsime
endile eesmärgi, et alati olla osa kohalikust kogususest. Kogudus
läkitas meid misjonireisile, kui tulime tagasi, andsime aru.
Ebatäiuslikud nagu kogudused olid, oli see parem kui mitte midagi.
Noh, igatahes, kuulake.
Ärge öelge, et olete palju paremad kui mina, sest ma ei usuks seda!
Kui oled midagi kuulnud täna, mis on sinu sisemust üles õhutanud,
sul on otsekui isu millegi enama järgi, kui jube on anda inimestele
süüa, kellel pole söögiisu. Kuid midagi on täna siin. Jumalakartus,
millest ma ei saanud kunagi aru ja keegi mulle ei öelnud, mis see on,
kuid näen seda Piibli algusest lõpuni mainitud olevat.
Mis iganes see on Issand, ma ei mõista seda täielikult,
kuid tahan seda. Kui tunned end nii, tahan, et oleksid ettevaatlik,
sest sellises atmosfääris on kerge olla hingestatud ja samas hiljem
unustada kõik siin räägitu ära. See ei meeldi Jumalale.
Kuid kui sina mõtled täna: "Vend Prince, mul polnud enne
sinu jutluse kuulamist aimugi jumalakartusest, ei teadnud,
mis see on ega osanud seda hinnata, kuid tõesti tahan seda.
Tahan paluda, et Jumal annaks selle mulle. Tahan täna õhtul siin olles
paluda, et Jumal annaks selle. Kui tahad, siis ma ei kutsu inimesi
siia ette, kui see oled sina, siis palun, et tõuseksid otsekohe püsti.
Palun, et muusikud tuleksid ja juhiksid ühte laulu, mis on
minu meelest väga sobiv. Kuid sina, kes sa tõusid püsti,
ma palun, et sa vaikselt, mitte liiga valjuhäälselt, ütleksid
need sõnad Jumalale:
Oled sa valmis?
Oh Jumal, mu Isa, ma tulen Su ette Oma päästja Jeesuse läbi,
täna sa oled mu südamesse pannud igatsuse jumalakartuse järgi,
ma palun, et Sa nüüdsest peale õpetksid, juhiksid ja annaksid
mulle edasi selle imelise Jumala aarde-jumalakartuse!
Jeesuse nimel, aamen!
Ja võtame nüüd veidi aega, et olla osaduses Isandaga,
ja siis juhivad muusikud meid teenistuse lõpu ülistusse.
Tõlkis Lemme-Getter Bogatkin